b'\n_START_ARTICLE_\nMestna avtobusna linija \xc5\xa1t. 12D (Ljubljana)\n_START_SECTION_\nZgodovina\n_START_PARAGRAPH_\nLinija \xc5\xa1t. 12D je bila uvedena 1. septembra 2016. Sprva je bila na\xc4\x8drtovana preusmeritev linije \xc5\xa1t. 12 iz Vev\xc4\x8d v Podgorico, vendar je bila predvidena preusmeritev dele\xc5\xbena \xc5\xa1tevilnih kritik potnikov, predvsem Vev\xc4\x8danov, ki bi tako izgubili neposredno povezavo z mestnim sredi\xc5\xa1\xc4\x8dem. _NEWLINE_Linija je vse do 1. avgusta 2018 uradno obratovala le do naselja Podgorica, kljub temu da so avtobusi od vsega za\xc4\x8detka prevozili celotni Dragomelj, saj v Podgorici ni urejenega ustreznega obra\xc4\x8dali\xc5\xa1\xc4\x8da (zato je nosila oznako \xc5\xbdelezna - Podgorica). Ker Dragomelj le\xc5\xbei \xc5\xbee v Ob\xc4\x8dini Dom\xc5\xbeale, je moral LPP za obratovanje v obljubljanski ob\xc4\x8dini pridobiti ustrezno dovoljenje Ministrstva za infrastrukturo. Vse do pridobitve dovoljenja linija tam ni smela imeti ozna\xc4\x8denih postajali\xc5\xa1\xc4\x8d, vstopanje/izstopanje potnikov je bilo prepovedano.\n_START_SECTION_\nRe\xc5\xbeim obratovanja\n_START_PARAGRAPH_\nLinija obratuje vse dni v letu, tj. ob delavnikih, sobotah, nedeljah in praznikih. Zaradi manj\xc5\xa1ega \xc5\xa1tevila potnikov na njej so intervali med avtobusi ve\xc4\x8dji in so na delu trase med Be\xc5\xbeigradom in Hrastjem usklajeni z linijo \xc5\xa1t. 12.'